1.ปัจจัยความเสี่ยง

  1.1 ความเสี่ยงเกี่ยวกับการผลิต

  กรณีวัตถุดิบสำคัญมีราคาผันแปรไปตามราคาซื้อขายของตลาดโลก

  วัตถุดิบที่ใช้ในการผลิตแผ่นฟิล์ม BOPP และแผ่นฟิล์ม POLYESTER คือ เม็ดพลาสติก
  POLYPROPYLENE และ เม็ดพลาสติก POLYESTER วัตถุดิบทั้ง 2
  ชนิดนี้สั่งซื้อได้จากตลาดทั้งในประเทศและต่างประเทศ เพราะมีคุณภาพทัดเทียมกัน
  ราคาเม็ดพลาสติกจะมีความผันแปรไปตามราคาการซื้อขายในตลาดโลก
  เช่นเดียวกับราคาของน้ำมันที่มีการเปลี่ยนแปลงให้สูงขึ้นหรือต่ำลง
  ทั้งนี้ขึ้นอยู่กับความต้องการในการใช้เม็ดพลาสติก
  สำหรับราคาวัตถุดิบที่เปลี่ยนแปลงนั้นบริษัทฯสามารถผลักภาระให้กับผู้บริโภคได้
  สรุปแล้วปัจจัยความเสี่ยงทางด้านราคา มีผลกระทบต่อต้นทุนการผลิตเพียงเล็กน้อย

  1.2 ความเสี่ยงด้านการบริหาร การจัดการ

  กรณีบริษัทฯมีผู้ถือหุ้นรายใหญ่ > 50_

  ณ วันปิดสมุดทะเบียนผู้ถือหุ้นครั้งหลังสุด วันที่ 10 เมษายน 2543 กลุ่มตระกูลสุทธิสัมพัทน์
  ถือหุ้นในบริษัทฯร้อยละ 61.50% ของจำนวนหุ้นจำหน่ายได้แล้วทั้งหมด
  จึงทำให้กลุ่มตระกูลสุทธิสัมพัทน์
  สามารถควบคุมมติที่ประชุมผู้ถือหุ้นได้เกือบทั้งหมดไม่ว่าจะเป็นเรื่องการแต่งตั้งกรรมการ
  หรือขอมติเรื่องอื่นที่ต้องใช้เสียงส่วนใหญ่ของที่ประชุมของผู้ถือหุ้น
  เว้นแต่เรื่องที่กฎหมายหรือข้อบังคับบริษัทฯกำหนดให้ต้องได้รับเสียง 3 ใน 4
  ของมติที่ประชุมผู้ถือหุ้น

  สำหรับกลุ่มตระกูลสุทธิสัมพัทน์ เป็นกลุ่มที่ก่อตั้งบริษัทฯและเป็นผู้บริหารงานมาโดยตลอด
  และตลอดระยะเวลาที่ผ่านมากลุ่มตระกูลสุทธิสัมพัทน์ ได้บริหารงานของบริษัทฯ
  ทำให้บริษัทฯมีผลการดำเนินงานที่ดีมาตลอด จนเป็นที่เชื่อถือในวงการธุรกิจ แต่ในปี 2540
  รัฐบาลได้ประกาศเปลี่ยนแปลงระบบอัตราแลกเปลี่ยนเงินตราต่างประเทศเป็นระบบแบบลอยตัว
  ประกอบกับเกิดภาวะวิกฤติทางเศรษฐกิจ ซึ่งทำให้เศรษฐกิจโดยรวมของประเทศชะงัก
  แต่กลุ่มผู้บริหาร

  ตระกูลสุทธิสัมพัทน์ ก็สามารถประคับประคองบริษัทฯ ให้รอดพ้นจากภาวะวิกฤติเศรษฐกิจนี้ได้
  ทำให้ผลการดำเนินงานในปัจจุบันเริ่มดีขึ้นโดยลำดับ

  1.3 ความเสี่ยงด้านการเงิน

  กรณีมีเงินกู้ยืมเงินตราต่างประเทศที่ไม่ได้มีการป้องกันความเสี่ยง

  ณ วันที่ 31 ธันวาคม 2543 บริษัทฯมีภาระหนี้สินระยะยาวที่เป็นเงินเหรียญสหรัฐอเมริกา จำนวน
  13.19 ล้านเหรียญ คิดเป็นเงินบาทประมาณ 573 ล้านบาท หรือประมาณร้อยละ 77%
  ของเงินกู้ยืมระยะยาวทั้งหมด ซึ่งมีระยะเวลาที่ต้องชำระคืนเงินต้นภายใน 4 ปี 4 เดือน
  โดยมีเงื่อนไขการชำระหนี้ทุก 3 เดือน รายละเอียดตามหมายเหตุประกอบงบการเงินปี 2543
  ข้อ 9 ปัจจุบันบริษัทฯไม่ได้มีการทำสัญญาซื้อขายอัตราแลกเปลี่ยนล่วงหน้า
  เพื่อคุ้มครองความเสี่ยงด้านอัตราแลกเปลี่ยนเงินตราต่างประเทศของเงินกู้ยืมระยะยาวดังกล่าวข้างต้น
  เนื่องจากบริษัทฯเห็นว่าการทำสัญญาซื้อขายอัตราแลกเปลี่ยนล่วงหน้านานถึง 4 ปี 4 เดือน
  อาจทำให้บริษัทฯมีค่าใช้จ่ายสูงมากประกอบกับการดำเนินธุรกิจของบริษัทฯ
  บริษัทฯมีรายได้จากการขายสินค้าไปตลาดต่างประเทศเป็นเงินเหรียญสหรัฐฯ
  โดยที่ผ่านมาบริษัทฯสามารถส่งออกได้ประมาณปีละ 432 ล้านบาท
  ซึ่งเพียงพอที่จะชำระหนี้ที่เป็นเงินเหรียญสหรัฐฯที่ครบกำหนดชำระในแต่ละปีได้
  อย่างไรก็ดีบริษัทฯยังมีความเสี่ยงด้านอัตราแลกเปลี่ยนเงินตราต่างประเทศหากรายได้จากการส่งออกสินค้าข้างต้นสะดุดลง
  ซึ่งปัจจุบันยังไม่มีเหตุที่จะทำให้บริษัทฯเชื่อได้ว่ารายได้ดังกล่าวจะหายไป
  หรือลดลงอย่างมีนัยสำคัญ
  เนื่องจากสินค้าของบริษัทฯเป็นที่ต้องการของตลาดทั้งในและต่างประเทศ
  เพราะใช้ในการบรรจุภัณฑ์เกี่ยวกับสินค้าบริโภคและอุปโภค
  รายได้ส่งออกที่เป็นเงินตราต่างประเทศยังสามารถครอบคลุมการชำระหนี้สินระยะสั้นที่เป็นเงินตราต่างประเทศได้อีกด้วย

  1.4 ความเสี่ยงเกี่ยวกับการเสนอขายหลักทรัพย์

  กรณีบริษัทฯมีผลขาดทุนสะสมจำนวนมากจนกระทบความสามารถในการจ่ายเงินปันผล

  ในงวดบัญชี 2543 บริษัทฯมีผลการดำเนินงานเป็นขาดทุนสุทธิจำนวน 51.20 ล้านบาท
  ซึ่งเป็นการดำเนินงานขาดทุนสุทธิต่อเนื่องเป็นปีที่ 2 ของบริษัทฯ
  และทำให้บริษัทฯมีผลขาดทุนสะสม ณ สิ้นปี 2543 เป็นจำนวน 618.75 ล้านบาท
  ทั้งนี้การที่บริษัทฯมีผลขาดทุนสะสมที่ผ่านมานั้น
  เกิดจากการที่รัฐบาลประกาศเปลี่ยนแปลงระบบอัตราแลกเปลี่ยนเงินตราต่างประเทศเป็นระบบแบบลอยตัวในปี
  2540 ทำให้บริษัทฯเกิดผลขาดทุนจากอัตราแลกเปลี่ยนเงินตราต่างประเทศ (ณ 31ธันวาคม2543
  เป็นผลขาดทุนจากอัตราแลกเปลี่ยนที่ยังไม่เกิดขึ้นจริงจำนวน 283.58
  ล้านบาท)การที่บริษัทฯมีผลขาดทุนสะสมจำนวนดังกล่าว
  ทำให้บริษัทฯไม่สามารถจ่ายเงินปันผลให้กับผู้ถือหุ้นได้ตามกฎหมาย
  และผู้ถือหุ้นมีความเสี่ยงที่จะไม่ได้รับเงินปันผลตามนโยบายการจ่ายเงินปันผลที่กำหนดไว้
  แต่อย่างไรก็ตาม การจ่ายเงินปันผลของบริษัทฯขึ้นอยู่กับความมีเสถียรภาพของเงินบาท

  และภาวะเศรษฐกิจที่ดีขึ้น แต่ปัจจุบันรายได้ของบริษัทฯได้เพิ่มขึ้นอย่างต่อเนื่อง
  เนื่องจากสินค้าของบริษัทเป็นที่ต้องการของตลาดทั้งในและต่างประเทศ